הוועדה המיוחדת לדיון בהצעת החוק בעניין השוויון בנטל ולהסדרת מעמדם של תלמידי הישיבות, כנסת 19, פרוטוקול מספר 1, 2013-07-24 09:00

צחי הנגבי: בוקר טוב.

צחי הנגבי: אני מתכבד לפתוח את ישיבת הוועדה המיוחדת לדיון בהצעות החוק בעניין השוויון בנטל בשירות הצבאי, בשירות האזרחי ובשוק העבודה, ולהסדרת מעמדם של תלמידי הישיבות.

צחי הנגבי: היה לנו דיון ארוך בוועדת הכנסת על השם, כולל מחלוקות, כולל הצבעות.

צחי הנגבי: על השם של יושבת ראש הוועדה אין מחלוקת, זה סוכם בהסכמה בין הקואליציה לאופוזיציה.

צחי הנגבי: ואני מתכבד להביא לאישור חברי הוועדה המיוחדת את המלצת ועדת הכנסת לבחור בחברת הכנסת איילת שקד לכהן כיושבת ראש הוועדה.

צחי הנגבי: לאחר מכן, אני אתן לה את הפטיש, ואני יודע שהיא תעשה בו שימוש רק במקרים חריגים.

צחי הנגבי: אני גם שמח - - -

עמר בר-לב: מה השם - - -

צחי הנגבי: השם הוא כמו שהקראתי:

צחי הנגבי: הוועדה המיוחדת לדיון בהצעות החוק בעניין השוויון בנטל בשירות הצבאי, בשירות האזרחי ובשוק העבודה, ולהסדרת מעמדם של תלמידי הישיבות.

צחי הנגבי: אני מקווה שהישיבות תהיינה פחות ארוכות.

צחי הנגבי: אני מניח שגברתי תכנס את הוועדה בפגרה.

איילת שקד: מחר.

צחי הנגבי: - - -, וצפויה לנו עבודה חשובה.

צחי הנגבי: אני גם שמח שעורכת הדין מירי פרנקל-שור תלווה אותנו, אחרי הרבה שנים שזכיתי לעבוד במחיצתה בוועדת החוץ והביטחון.

צחי הנגבי: חברת הכנסת איילת שקד תחדש את המסורת הזאת.

צחי הנגבי: מי בעד הזהות של יושבת הראש?

צחי הנגבי: תודה.

צחי הנגבי: מי נגד?

צחי הנגבי: הצבעה בעד מינוייה של חברת הכנסת איילת שקד לתפקיד יושבת ראש הוועדה המיוחדת בעניין השוויון בנטל בשירות הצבאי, בשירות האזרחי ובשוק העבודה, ולהסדרת מעמדם של תלמידי הישיבות – פה אחד נגד – אין נמנעים – אין המינוי אושר.

צחי הנגבי: אושר פה אחד.

צחי הנגבי: תודה.

צחי הנגבי: בבקשה.

צחי הנגבי: את יכולה לברך את עצמך, אנחנו כבר ברכנו אותך.

איילת שקד: אז תודה רבה על האמון, ואני רק מבקשת שנכבד אחד את השני.

איילת שקד: זאת תהיה ועדה לא קלה, לא פשוטה.

איילת שקד: כל אחד יש לו דעה מאוד מוצקה ואידיאולוגית בנושא.

איילת שקד: יבואו גם הרבה ארגונים מבחוץ, מכל הצדדים.

איילת שקד: אז הבקשה שלי זה שנכבד אחד את השני ונדע להקשיב אחד לשני, כי הדיונים יהיו טעונים.

צחי הנגבי: הישיבות תהיינה פה או בוועדת חוץ וביטחון?

איילת שקד: לא, פה.

איילת שקד: החדר הזה כנראה יהיה חדר הוועדה.

צחי הנגבי: יפה.

איילת שקד: דאגתי שיהיה לך קרוב.

צחי הנגבי: אני, לצערי, לא יכול לנעול את הישיבה.

צחי הנגבי: אז אנחנו נשב פה עד שיושבת הראש, חברת הכנסת איילת שקד - - -

מרדכי יוגב: שאלה קטנה בעניין ההגדרה: אם זאת ההגדרה אז צריך לעשות את מה שאמרתי מעל מליאת הכנסת, והיא להוציא החוצה, לוועדת החוץ והביטחון, את הסעיף שמדבר, ובהחלט לדון בו, אבל להחריג אותו, לעניין קיצור שירות הבנים ל-32 חודשים והארכת שירות הבנות ל-28 חודשים, כי זה ממש לא נוגע לתלמידי הישיבות.

מרדכי יוגב: ואני חושב גם, זה פה קצת כמו חוק ההסדרים: זה סעיף שמחייב לשאול את צה"ל מה עוזר לו, מה לא עוזר לו.

מרדכי יוגב: זה מאוד דיפרנציאלי.

מרדכי יוגב: יש תפקידים שצה"ל – זה עוזר לו; ויש תפקידים שצה"ל – זה פוגע בו.

מרדכי יוגב: והוא כבר דרש תוספת תקציבית להארכת שירות בקבע.

מרדכי יוגב: זאת אומרת, יש פה גם עניין חברתי, יש פה גם עניין כלכלי, יש פה גם עניין של ניצחון – עם מה צה"ל מנצח.

מרדכי יוגב: מה צה"ל צריך, מה צה"ל לא צריך.

מרדכי יוגב: ואני חושב שלא נכון – אני אומר את זה באופן ענייני ביותר – זה לא תחת שום מילה מהכותרת.

מרדכי יוגב: זה דיון שמחייב דיון ענייני, ויכול להיות שהוא צודק, יכול להיות שזה התוצר שיתבקש בסוף.

מרדכי יוגב: אבל הוא פה, בתוך החוק הזה, כאילו נגנב כמו חוק ההסדרים.

מאיר פרוש: יכול להיות שאתה אומר שהשילוב של בני הישיבות בצבא, זה גם אם הצבא לא צריך אותם העיקר שיהיה שילוב.

מרדכי יוגב: לא, לא, לא.

מרדכי יוגב: אמרתי - - -

מאיר פרוש: כי יכול להיות שגם הצבא יגיד: צריך, לא צריך.

מרדכי יוגב: חבר הכנסת מאיר פרוש, יושבת הראש הטרייה של הוועדה ביקשה – אני אומר את זה ממש באופן הכי מכובד והכי מכבד שיש: הוכנס פה עוד סעיף שעוסק בעניין, ואני אומר לכם, אולי לא בסדר שאני מצטט את הרמטכ"ל.

מרדכי יוגב: הוא אמר לי: הכנסת תחליט, אולי בעוד שנתיים תחליט הפוך כי תראה שזה לא טוב.

מרדכי יוגב: לא דנו בזה.

מרדכי יוגב: רוצה לומר, לעניות דעתי – אני אומר את זה באופן ענייני ביותר: זה ככה מוגנב בתוך החוק, כאילו הסדרים.

מרדכי יוגב: וזה מחייב דיון ענייני ממש.

איילת שקד: אנחנו נדון בזה עם הצבא.

מרדכי יוגב: יכול להיות שבמקביל אפשר - - - אותו, אבל אני חושב שזה פשוט לא נמצא במקום שלו.

מרדכי יוגב: זה דורש חוק בפני עצמו, בוועדת החוץ והביטחון, באופן הענייני ביותר.

<מירי פרנקל-שור: תראה, באופן עקרוני ניתן לפצל סעיף מהצעת החוק אבל צריך לדון בהצעה, ולראות ולבחון האם זה לא בעצם מעין עסקת חבילה או שזה באמת דבר שהוא זר להצעת החוק.

<מירי פרנקל-שור: נתחיל את הדיונים, נבדוק את הסעיפים, נלמד את המטריה ונחליט.

איילת שקד: כן, חבר הכנסת מאיר פרוש.

מאיר פרוש: גם אני מאוד רוצה לקוות, למרות שכל אחד מאיתנו, מאלה שישתתף בדיוני הוועדה, יש לו את הדעות שלו.

מאיר פרוש: הדעות מוצקות, עקרוניות, אידיאולוגיות.

מאיר פרוש: אבל אני באמת מקווה שהוועדה, ואנחנו מבקשים מאוד מיושבת הראש שנבחרה זה עתה ואנחנו מאחלים לה הצלחה, שנוכל לקיים דיונים ענייניים, עם כל מה שמלווה את העניין הזה, אבל גם דיונים ענייניים.

מאיר פרוש: זאת אומרת, לדעת מה בדיוק אנחנו רוצים לעשות.

מאיר פרוש: כי ייתכן מאוד שאנחנו חושבים שצריך לעשות מהלך כזה – הוא לא מתאים, הוא לא יכול, הוא לא יהיה ישים וכדומה.

מאיר פרוש: אז אני מאוד מקווה שנהיה בדיונים שנוכל לשמוע גם אנשי מקצוע, את אנשי הצבא.

מאיר פרוש: בדיוק איך הדברים האלה צריכים לעבוד.

איילת שקד: נעשה את זה.

איילת שקד: וכולם באים עם ראש פתוח.

איילת שקד: עם דעות, אבל עם ראש פתוח.

איילת שקד: טוב, זהו.

איילת שקד: אני צריכה לנעול?

איילת שקד: הישיבה נעולה.

איילת שקד: תודה.

צחי הנגבי: תודה.

ירדנה מלר הורוביץ: בהצלחה.